མཚན་གུང་ཆུ་ཚོད་གསུམ་པའི་གཡས་གཡོན་དུ་བུ་ཁྲིད་ཀྱི་གྲོགས་མོ་མང་ས་ར་བཟི་ནས་ནང་ལ་ལོག་ཕྱིན།འུར་ཟིང་ཆེ་བའི་ཨར་ཁང་དེའི་ནང་དུ་ཕལ་ཆེར་ཁོ་གཉིས་ལས་ལྷག་མེད་པའི་སྣང་བ་ཞིག་ཀྱང་བྱུང་ལ།ཁོ་གཉིས་མ་གྲོས་གཅིག་མཐུན་གྱིས་ཨ་རག་དམར་པོའི་ཉིང་ཁུ་འཐུང་ནས་ར་བཟི་བར་གྱུར།དེའི་དགོང་མོ་ཁོ་གཉིས་དབར་ལ་ཐེངས་དང་པོར་ཚུལ་མིན་གྱིས་འབྲེལ་བ་བྱུང་ཡོད།གནས་ཚུལ་དེ་ལྷག་པའི་སང་ཉིན་ཞོགས་པ་དེར་རྒན་བུ་ཁྲིད་སྔར་རྒྱུན་ལྟར་གཡང་ལགས་ལ་ཞོགས་འདོན་ཁྲིད་སར་བསླེབས།དེ་ཉིན་གཡང་ལགས་ཀྱི་མིག་སྔུན་དུ་རྒན་བུ་ཁྲིད་ལགས་སྔར་དང་མི་འདྲ་བར་ཅུང་ཟད་ཚག་ཚིག་དང་གནོང་བག་གི་རྣམ་འགྱུར་ཡོད་པ་ཤེས།རྒན་བུ་ཁྲིད་ལགས་ག་རེ་གནང་སོང་ཞེས་སེམས་རྩ་ཁོལ་པོས་དྲིས།